Stangaveiðifélag Reykjavíkur auglýsir eftir fjórum félagsmönnum í árnefnd Leirvogsár . Annars vegar er um að ræða formann árnefndar sem og 3 öðrum nefndarmönnum til að fullskipa árnefndina . Árnefndir SVFR eru gífurlega mikilvægur hlekkur í félagastarfi okkar og sinna þróttmiklu og óeigingjörnu starfi á öllum ársvæðum sem SVFR hefur innan sinna vébanda . Árnefndir félagsins eru einskonar umsjónaraðilar hvers ársvæðis fyrir sig og sinna ýmsum verkefnum á ársvæðunum eins og merkingu á ám fyrir veiðitíma og sjá til þess að veiðihús svæðanna séu tilbúin fyrir komu veiðimanna . Formaður árnefndar er tengiliður stjórnar félagsins við hvert svæði og er í samskiptum við stjórn SVFR sem og formann þess veiðifélags sem viðkomandi sinnir . Sendu umsókn á [ email protected ] og segðu okkur aðeins frá þér , hvaða kostum þú ert gædd ( ur ) en ekkert of formlegt . Við vonumst til að sem flestir sæki um og upp úr miðjum janúar látum við vita hverjir eru svo heppnir að komast að í þetta skipti .